open-index/open-wikipedia-markdown huggingface dataset:
Κοσμάς Σφυρίου

Ο **Κοσμάς Σφυρίου** (γεν. το 1949) είναι Έλληνας πολιτικός που διετέλεσε βουλευτής του ΠΑΣΟΚ και υπουργός.

## Βιογραφικά στοιχεία
Γεννήθηκε στις 12 Ιουλίου 1949 στη Ρόδο έχοντας καταγωγή από τη Χάλκη της Δωδεκανήσου. Σπούδασε πολιτικός μηχανικός στο Εθνικό Μετσόβιο Πολυτεχνείο. Έγινε μέλος του ΠΑΣΟΚ το 1976, και από το 1977 έως το 1978 διετέλεσε μέλος του διοικητικού συμβουλίου του Συλλόγου Πολιτικών Μηχανικών Δωδεκανήσου. Το διάστημα 1978 - 1982 υπήρξε γραμματέας της διοικούσας επιτροπής του Τεχνικού Επιμελητηρίου Δωδεκανήσου. Επίσης, διετέλεσε μέλος της Νομαρχιακής Επιτροπής Δωδεκανήσου του ΠΑΣΟΚ από το 1978 μέχρι το Σεπτέμβριο του 1981.

Εξελέγη βουλευτής Δωδεκανήσου με το ΠΑΣΟΚ το 1981 και επανεξελέγη το 1985, 1989 (Ιούνιο και Νοέμβριο), 1990, 1993, 1996 και 2000. Κατείχε υπουργικά χαρτοφυλάκια στην δεύτερη και την τρίτη κυβέρνηση του Ανδρέα Παπανδρέου και στην πρώτη κυβέρνηση του Κώστα Σημίτη. Ειδικότερα, διετέλεσε:

*υπουργός Αιγαίου από τον Ιούλιο του 1985 ως τον Φεβρουάριο του 1987 
*αναπληρωτής υπουργός Εσωτερικών από τον Φεβρουάριο του 1987 ως τον Ιούνιο του 1988 
*αναπληρωτής υπουργός Μεταφορών και Επικοινωνιών από τον Ιούνιο του 1988 μέχρι τον Μάρτιο του 1989 
*υφυπουργός Εργασίας και Κοινωνικών Ασφαλίσεων από τον Σεπτέμβριο του 1995 μέχρι τον Ιανουάριο του 1996
*υπουργός Εμπορικής Ναυτιλίας από τον Ιανουάριο του 1996 μέχρι τον Σεπτέμβριο της ίδιας χρονιάς

Είναι νυμφευμένος με τη Μίκα Μιχαλάκη και έχουν δύο γιους.

## Παραπομπές


Κατηγορία:Βουλευτές Δωδεκανήσου
Κατηγορία:Έλληνες υπουργοί Αιγαίου
Κατηγορία:Έλληνες αναπληρωτές υπουργοί Εσωτερικών
Κατηγορία:Έλληνες αναπληρωτές υπουργοί Μεταφορών και Επικοινωνιών
Κατηγορία:Έλληνες υφυπουργοί Εργασίας και Κοινωνικών Ασφαλίσεων
Κατηγορία:Έλληνες υπουργοί Εμπορικής Ναυτιλίας
Κατηγορία:Βουλευτές εκλεγμένοι με το ΠΑΣΟΚ
Βάρδας Ιωαννίνων

Ο **Βάρδας** είναι ένας μικρός ορεινός οικισμός της πρώην επαρχίας Δωδώνης του νομού Ιωαννίνων σε υψόμετρο 620 μέτρων.

## Γεωγραφικά - ιστορικά στοιχεία
Ο Βάρδας βρίσκεται νοτιοδυτικά της πόλης των Ιωαννίνων σε απόσταση 43,5 χλμ., στη λάκα Σουλίου. Απέναντι από το χωριό δεσπόζει το όρος Τόμαρος. Είναι χτισμένο πάνω σε μια πλαγιά, της οποίας ένα μεγάλο κομμάτι κατέρρευσε τον χειμώνα του 2014-2015 λόγω των έντονων βροχοπτώσεων, προκαλώντας πολλές ζημιές. Λόγω της μετανάστευσης και της αστυφιλίας, ο πληθυσμός έχει μειωθεί δραματικά. Πολλοί από αυτούς βρίσκονται και σε χώρες του εξωτερικού, όπως τη Γερμανία και τον Καναδά. Άλλοι πάλι βρίσκονται εντός Ελλάδος, από τα Ιωάννινα έως και την Αθήνα. Η πολιούχος του οικισμού είναι η Αγία Παρασκευή (πανηγυρίζει 26 Ιουλίου), στο ναό της οποίας στεγάζεται το νεκροταφείο και το οστεοφυλάκιο στα νότια του χωριού, ενώ στα βορειοανατολικά βρίσκεται το εξωκλήσι του Αγίου Γεωργίου. Εκεί δίπλα, βρίσκεται και το παλιό και κατεστραμμένο δημοτικό σχολείο, το οποίο λειτούργησε για λιγοστό διάστημα τη δεκαετία του 1970. Το καλοκαίρι, οι περισσότεροι ντόπιοι επιστρέφουν για τις διακοπές και το πανηγύρι της Αγίας Παρασκευής, στις 25 Ιουνίου. Πολλοί χωριανοί επισκέπτονται τον οικισμό και σε άλλες διακοπές-αργίες, όπως το Πάσχα και τα Χριστούγεννα.

## Διοικητικά - δημογραφικά στοιχεία
Ως οικισμός αναγνωρίστηκε το 1961 και προσαρτήθηκε στην τότε κοινότητα Λίππας. Το 1990 αποσπάσθηκε από την κοινότητα Λίππας και προσαρτήθηκε στην κοινότητα Ελάφου. Σύμφωνα με το σχέδιο Καλλικράτης, μαζί με την Έλαφο αποτελούν τη τοπική κοινότητα Ελάφου που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 έχει πληθυσμό 25 κατοίκους.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Φώτης Μπαλόπουλος

Ο ** Φώτης Μπαλόπουλος** (17 Δεκεμβρίου 1943 - 3 Νοεμβρίου 2012) ήταν Έλληνας διεθνής ποδοσφαιριστής, ο οποίος αγωνιζόταν ως αμυντικός.

## Καριέρα
### Σε συλλογικό επίπεδο
Γεννημένος στον Κορυδαλλό, ξεκίνησε το ποδόσφαιρο από την ομάδα της γειτονιάς του Ένωση Κορυδαλλού (σήμερα ΑΟ Κορυδαλλός) από όπου το 1958 τον απέκτησε η Προοδευτική, με τη φανέλα της οποίας αγωνίστηκε με επιτυχία, προκαλώντας μάλιστα το ενδιαφέρον των Ολυμπιακού, Παναθηναϊκού και ΑΕΚ. Με τους «βυσσινί» αγωνίστηκε μέχρι το 1964, σε Α' και Β' Εθνική έπειτα την καθιέρωσή τους, ενώ στην ίδια ομάδα υπήρξε συμπαίκτης με τον επίσης ποδοσφαιριστή αδερφό του Βαγγέλη.

Το καλοκαίρι του 1964 πραγματοποίησε τη μεγάλη μεταγραφή στην ΑΕΚ, με την οποία έγινε ευρύτερα γνωστός και με τη φανέλα της αγωνίστηκε μέχρι το καλοκαίρι του 1969, όταν με απόφαση του Χουντικού καθεστώτος απομακρύνθηκε, με την κατηγορία πως ήταν αριστερών πολιτικών πεποιθήσεων. Με τους «κιτρινόμαυρους», σε 5 συνεχή έτη στην Α' Εθνική, συμπλήρωσε συνολικά 124 συμμετοχές και 2 γκολ. Είχε ακόμη 11 συμμετοχές σε αγώνες για το κύπελλο Ελλάδας και 8 στις ευρωπαϊκές διοργανώσεις, από τις οποίες 4 στο κύπελλο Κυπελλούχων και 4 στο κύπελλο Πρωταθλητριών. Κατέκτησε με την ΑΕΚ ένα πρωτάθλημα (1967-68) και ένα κύπελλο Ελλάδας (1965-66).

Στη συνέχεια έμεινε εκτός δράσης από το ποδόσφαιρο για έναν χρόνο, όταν το καλοκαίρι του 1970 πήγε στον Βύζαντα Μεγάρων, όπου αγωνίστηκε για δύο χρόνια, κατά τη διάρκεια των οποίων υπέστη από το δικτατορικό καθεστώς αρκετές τιμωρίες και αποκλεισμούς και ο ίδιος προχώρησε ακόμα και στην αποχή από την ενεργό δράση.

Το καλοκαίρι του 1972 μετακινήθηκε στο Περιστέρι για τον Ατρόμητο Αθηνών, ο οποίος μόλις είχε ανέβει στην Α' Εθνική, αγωνίστηκε για έναν χρόνο, όταν το καλοκαίρι του 1973 έκλεισε την καριέρα του, συμπληρώνοντας με τη φανέλα του Ατρόμητου 32 συμμετοχές.

Συνολικά στην καριέρα του συμπλήρωσε 232 συμμετοχές στην Α' Εθνική, στην οποία αγωνίστηκε κατά σειρά με Προοδευτική, ΑΕΚ και Ατρόμητο Αθηνών.

### Στις εθνικές ομάδες
Αγωνίστηκε 10 συνολικά φορές με την εθνική Ελλάδας, το διάστημα 1965-1969. Το ντεμπούτο του πραγματοποιήθηκε στις 23 Μαΐου 1965 στην εκτός έδρας αναμέτρηση με τη Σοβιετική Ένωση, στο πλαίσιο των προκριματικών του Μουντιάλ 1966, υπό τις οδηγίες του Λάκη Πετρόπουλου.

## Τίτλοι
Προοδευτική:
* Πρωτάθλημα Β' Εθνικής: 1 (1963-64)

ΑΕΚ:
* Πρωτάθλημα Ελλάδας: 1 (1967-68
* Κύπελλο Ελλάδας: 1 (1965-66)

## Παραπομπές


## Πηγές

* AEKPEDIA: ΦΩΤΗΣ ΜΠΑΛΟΠΟΥΛΟΣ, kitrinomavro.gr
* 22 ποδοσφαιριστές που συνδέουν ΑΕΚ και Ατρόμητο, www.aek365.com
* Η καριέρα του Φώτη Μπαλόπουλου στο soccerway 
* Ο Φώτης Μπαλόπουλος στο epo.gr
* "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Εθνικής Ελλάδος
Βουλευτικές εκλογές 2015 στην Ανδόρρα

**Γενικές εκλογές** για την ανάδειξη των μελών του Γενικού Συμβουλίου διεξήχθησαν στην Ανδόρα την 1η Μαρτίου 2015. Οι Δημοκράτες για την Ανδόρρα, αν και έχασαν 5 έδρες, διατήρησαν την πλειοψηφία τους στο Γενικό Συμβούλιο, κερδίζοντας 15 επί συνόλου 28 εδρών. Την 1η Απριλίου 2015 ο Αντόνι Μαρτί ορκίστηκε ξανά πρωθυπουργός, με το σχήμα της κυβέρνησής του να παραμένει αμετάβλητο.

## Εκλογικό σύστημα
Η εκλογή των 28 μελών του Γενικού Συμβουλίου έγινε με δύο τρόπους: τα 14 μέλη αναδείχθηκαν σε διεδρικές περιφέρειες με βάση τις 7 ενορίες της Ανδόρρας, ενώ τα υπόλοιπα 14 εξελέγησαν σε όλη τη χώρα σε μονοεδρικές περιφέρειες με αναλογική εκπροσώπηση και την κατανομή των εδρών να γίνεται με την μέθοδο του μεγαλύτερου υπόλοιπου. Η μέθοδος αυτή (του μεγαλύτερου υπόλοιπου), η οποία ονομάζεται και μέθοδος Hare-Niemeyer, απαιτεί ο αριθμός των ψήφων για κάθε κόμμα να διαιρείται με την αναλογία που αντιστοιχεί στον αριθμό των ψήφων που απαιτούνται για μία έδρα (δηλ. συνήθως είναι το πηλίκο του συνόλου των ψήφων που συγκεντρώθηκαν και του αριθμού των εδρών). Το αποτέλεσμα για κάθε κόμμα συνήθως αποτελείται από ένα ακέραιο μέρος και ένα πρόσθετο κλασματικό υπόλοιπο. Κάθε κόμμα στην αρχή μοιράζεται έναν αριθμό εδρών που ισούται με το ακέραιο μέρος. Αυτό γενικά σημαίνει ότι μερικές έδρες δεν θα κατανεμηθούν: η κατάταξη των κομμάτων στη συνέχεια γίνεται με βάση το κλασματικό υπόλοιπο και τα κόμματα με τα μεγαλύτερα υπόλοιπα θα πάρουν το καθένα από μία επιπλέον έδρα μέχρι να ολοκληρωθεί η κατανομή όλων των εδρών.

## Αποτελέσματα

 Οι Δημοκράτες για την Ανδόρρα έλαβαν μέρος στις εκλογές σε συμμαχία με τους Ενωμένους για την Πρόοδο στο Ενκάμ, την Κοινοτική Δράση του Όρντινο στο Όρντινο, το Κίνημα Μασανά στη Μασανά και τον Συνασπισμό των Ανεξάρτητων στην Ανδόρρα Λα Βέγια.

 Το Φιλελεύθερο Κόμμα πήρε μέρος σε συμμαχία με τους ανεξάρτητους υποψηφίους στο Ενκάμ, το Όρντινο και τη Λα Μασανά και με την Λαυρεντιανή Ένωση στη Σαντ Ουλιά δε Λοριά.

## Παραπομπές


2015
Ανδορρα
Μπάμπης Φυλακτός

Ο **Μπάμπης Φυλακτός** (1926 - ;) ήταν Έλληνας διεθνής ποδοσφαιριστής, ο οποίος αγωνιζόταν ως επιθετικός. Υπήρξε από τους πρώτους που φόρεσε τη φανέλα και των δύο "αιώνιων" αντιπάλων, του Παναθηναϊκού και του Ολυμπιακού, αν και με τον τελευταίο δεν αγωνίστηκε ποτέ σε επίσημο αγώνα.

## Καριέρα
### Σε συλλογικό επίπεδο
Έγινε ευρύτερα γνωστός αγωνιζόμενος με τη φανέλα του Παναθηναϊκού την περίοδο 1947-1954, όπου κατέκτησε δύο φορές τον τίτλο του πρωταθλητή Ελλάδας (1948-49, 1952-53) και τέσσερις φορές αυτόν του πρωταθλητή Αθηνών (1948-1949, 1951-1954), συμμετέχοντας το διάστημα αυτό σε 84 αγώνες συνολικά (πρωτάθλημα, κύπελλο, εθνική ομάδα), επιτυγχάνοντας 22 τέρματα. Συμπαίκτες του την εποχή εκείνη υπήρξαν, μεταξύ άλλων, οι Κώστας Λινοξυλάκης, Γιάννης Παπαντωνίου, Βαγγέλης Πανάκης και Λάκης Πετρόπουλος. Ακολούθησε μια διετία (1954-56) στον Ολυμπιακό, για να κλείσει την καριέρα του στον Πανναυπλιακό Ηρακλή το 1960, σε ηλικία 34 ετών.

### Στην Εθνική Ελλάδας
Με την Ελλάδα αγωνίστηκε την περίοδο μεταξύ 1948-1952. Το ντεμπούτο του πραγματοποιήθηκε στις 27 Νοεμβρίου 1948, στον εκτός έδρας φιλικό αγώνα εναντίον της Τουρκίας, υπό τις οδηγίες του Κώστα Νεγρεπόντη, όπου σημείωσε και το μοναδικό τέρμα της ελληνικής ομάδας στην αναμέτρηση, αλλά και δικό του στις 10 συνολικά φορές που αγωνίστηκε με τη γαλανόλευκη φανέλα.

## Παραπομπές


## Πηγές
* Ο Μπάμπης Φυλακτός στο epo.gr
* Το προφίλ του Μπάμπη Φυλακτού στο transfermarkt
* "Γκολ 2000 - Ένας αιώνας ποδόσφαιρο" (Ανδρέας Μπόμης 2000)
* "Αυτή είναι η ιστορία της Εθνικής Ελλάδας" (Ανδρέας Μπόμης 2009)

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Παναιγιάλειου
Κατηγορία:Επιθετικοί ποδοσφαιριστές
Μουσικό πληκτρολόγιο

Το **μουσικό πληκτρολόγιο** είναι ένα σύνολο από παρακείμενα πιεζόμενα πλήκτρα σε ένα μουσικό όργανο. Τα πληκτρολόγια συνήθως έχουν πλήκτρα για τις δώδεκα νότες της δυτικής μουσικής κλίμακας, με συνδυασμό μεγάλων και μακρύτερων πλήκτρων και πλήκτρων με μικρότερο μέγεθος και κοντύτερο πλάτος, που επαναλαμβάνονται με διάστημα μιας οκτάβας Το πάτημα ενός πλήκτρου κάνει το όργανο να παράγει ήχους, είτε με το χτύπημα μιας χορδής με μηχανικό τρόπο (όπως στο πιάνο), είτε με το τράβηγμα μια χορδής. Στα ηλεκτρικά ή ηλεκτρονικά μουσικά πληκτρολόγια, η πίεση ενός πλήκτρου συνδέει ένα κύκλωμα. Από την στιγμή που το πιάνο είναι το πιο διαδεδομένο πληκτροφόρο, η διάταξη του μουσικού πληκτρολογίου αναφέρεται συχνά ως «πληκτρολόγιο του πιάνου».

## Εξωτερικοί σύνδεσμοι
* 

Κατηγορία:Μουσικά όργανα
Κατηγορία:Οργανολογία
Κατηγορία:Αλληλεπίδραση ανθρώπου-μηχανής
Βάλτερ Κάντοβ

Ο **Βάλτερ Κάντοβ** (γερμ.:*Walther Kadow*) γεννημένος το 1860 ήταν Γερμανός σχολικός δάσκαλος και πολιτικός, ο οποίος δολοφονήθηκε από τον Ρούντολφ Ες στις 31 Μαΐου του 1923 σε ένα δάσος κοντά στο χωριό Πάρχιμ της περιοχής Μεκλεμβούργου-Πομερανίας, στη Γερμανία. Ο Κάντοβ είχε στοχοποιηθεί από τους Ναζί διότι ενώ ήταν μέλος του συντηρητικού Γερμανικού Λαϊκού Κόμματος της Ελευθερίας κατηγορήθηκε ότι πρόδωσε τον εθνικοσοσιαλιστή Άλμπερτ Λέο Σλάγκετερ στις Γαλλικές αρχές κατοχής της περιοχής του Ρουρ. Ο Σλάγκέτερ εκτελέσθηκε από τους Γάλλους και αργότερα ανακηρύχθηκε μάρτυρας από τους Ναζί. Για τη δολοφονία του Κάντοβ ο Ες καταδικάστηκε σε κάθειρξη 10 ετών, ενώ ο συνεργάτης του στο φόνο Μάρτιν Μπόρμαν, ο οποίος υπήρξε πρώην μαθητής του θύματος, τιμωρήθηκε με φυλάκιση ενός έτους.

## Παραπομπές


Κατηγορία:Γερμανοί πολιτικοί
Σταμάτης Βελλίδης

Ο **Σταμάτης Βελλίδης** (Κορνοφωλιά Έβρου, 1928 - Αθήνα,  2 Νοεμβρίου 2021) ήταν στρατηγός εν αποστρατεία του ελληνικού Στρατού Ξηράς που διετέλεσε αρχηγός ΓΕΣ (1986 - 1989) και αρχηγός ΓΕΕΘΑ (1989 - 1990). Μετά την αποστρατεία του, έγινε πρόεδρος του Διοικητικού Συμβουλίου της Ελληνικής Βιομηχανίας Όπλων (ΕΒΟ). Υπήρξε στενός φίλος και συνεργάτης του υπουργού Εθνικής Άμυνας Γιάννη Χαραλαμπόπουλου.

## Βιογραφικά στοιχεία
Γεννήθηκε το 1928 στο χωριό Κορνοφωλιά του νομού Έβρου, κοντά στο Σουφλί. Αποφοίτησε από τη Στρατιωτική Σχολή Ευελπίδων (ΣΣΕ) ως ανθυπολοχαγός του Μηχανικού. Ως αξιωματικός συμπλήρωσε τις σπουδές του σε διάφορα στρατιωτικά σχολεία, στη Σχολή Πολέμου και τη Σχολή Εθνικής Άμυνας. Είναι επίσης πτυχιούχος της Σχολής Τεχνικών Αξιωματικών Μηχανικού (ΣΤΕΑΜΧ) και του Εθνικού Μετσόβιου Πολυτεχνείου (Τμήμα Πολιτικών Μηχανικών).

Υπηρέτησε ως επιτελής και διευθυντής επιτελικών γραφείων διάφορων Μονάδων και Σχηματισμών, καθώς και του Γενικού Επιτελείου Στρατού. Διετέλεσε, μεταξύ άλλων, διευθυντής της Διεύθυνσης Μελετών του ΓΕΣ, διευθυντής Δ΄ Κλάδου ΓΕΣ, διοικητής της ΧΙ Μεραρχίας Πεζικού, διοικητής του Γ΄ Σώματος Στρατού και γενικός επιθεωρητής Στρατού.

Διετέλεσε αρχηγός ΓΕΣ από το Δεκέμβριο του 1986 ως τον Ιούλιο του 1989, και αρχηγός ΓΕΕΘΑ από τον Ιούλιο του 1989 ως τον Μάιο του 1990, οπότε αποστρατεύτηκε.

Κατά τη διάρκεια της θητείας του ως αρχηγός ΓΕΣ, κινητοποίησε αποτελεσματικά τον Στρατό Ξηράς κατά την κρίση του 1987 με την Τουρκία, έχοντας ως άμεσους συνεργάτες τον Α΄ υπαρχηγό ΓΕΣ και γενικό επιθεωρητή Στρατού αντιστράτηγο Μιλτιάδη Λάσκαρη, και τον διευθυντή Ειδικών Δυνάμεων υποστράτηγο Δημήτριο Λαυρεντάκη.

Το 1993 ήταν υποψήφιος βουλευτής του ΠΑΣΟΚ στον Έβρο, αλλά δεν κατάφερε να εκλεγεί. Διετέλεσε στη συνέχεια πρόεδρος του Διοικητικού Συμβουλίου της Ελληνικής Βιομηχανίας Όπλων (ΕΒΟ) από το 1993 ως το 1997.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες στρατηγοί
Κατηγορία:Αρχηγοί Γενικού Επιτελείου Στρατού (Ελλάδα)
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Μπάρυ Γουάιτ

Ο **Μπάρυ Γουάιτ** (αγγλ.:*Barry White*, πραγματικό όνομα: *Barry Eugene Carter*, 12 Σεπτεμβρίου 1944 – 4 Ιουλίου 2003) ήταν Αμερικανός συνθέτης, παραγωγός, τραγουδοποιός και τραγουδιστής γνωστός για την μπασοβαρύτονη φωνή του. Νικητής τρεις φορές των μουσικών βραβείων Γκράμι, με τη σταδιοδρομία του να φτάνει στο απόγειο στα μέσα του 1970 μαζί με την πασίγνωστη ορχήστρα του, την "The Love Unlimited Orchestra" με το  σινγκλ "love theme" (1973).
Κατά την διάρκεια της καριέρας του έφθασε τα 106 χρυσά άλμπουμ εκ των οποίων τα 40 έγιναν πλατινένια.

## Βιογραφία
Αν και γεννήθηκε στο Γκάλβεστον του Τέξας,  μεγάλωσε στις γειτονιές υψηλής εγκληματικότητας του κεντρικού Λος Άντζελες, ακούγοντας τη συλλογή δίσκων κλασικής μουσικής της μητέρας του. Εκεί, ο αδελφός του σκοτώθηκε  σε σύγκρουση με αντίπαλη συμμορία και ο ίδιος ο Μπάρι σε ηλικία 17 χρονών πήγε στη φυλακή για κλοπή ελαστικών ενός αυτοκινήτου. Στην φυλακή άκουγε το τραγούδι του Έλβις Πρίσλεϊ *it’s Now or Never* στο ραδιόφωνο, εμπειρία που αργότερα άλλαξε τη ζωή του.

## Μουσική  σταδιοδρομία

Μετά την αποφυλάκισή του ξεκινά τη μουσική του σταδιοδρομία κατά τη δεκαετία του 1960, με μουσικά γκρούπ. 
Ο μουσικός παραγωγός Μπομπ Κιν τον ανακαλύπτει το 1965 και η καριέρα του εκτινάσσεται.
Το 1972 δημιουργεί ένα εκπληκτικό γυναικείο φωνητικό τρίο αποτελούμενο από τη μέλλουσα γυναίκα του την αδελφή της και την εξαδέλφη τους, το Love Unlimited. Τότε με το From A Girl's Point of View We Give to You... Love Unlimited, αρχίζει ο χορός των χρυσών και πλατινένιων άλμπουμ.

## Προβλήματα υγείας
Κατά το 1995 είναι υπέρβαρος και εισάγεται σε νοσοκομείο με πρόβλημα υψηλής πίεσης. Το 1999 αναγκάζεται να ακυρώσει περιοδείες του, λόγω εξάντλησης και, τελικά, το 2002 μεταφέρεται στο νοσοκομείο με νεφρική ανεπάρκεια, λόγω των προβλημάτων διαβήτη. Τελικά, το 2003, σε ηλικία 58 αφήνει την τελευταία του πνοή στο Λος Άντζελες της Καλιφόρνια.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Προγκρές Μ-50

Το **Προγκρές Μ-50** (η NASA του έδωσε την ονομασία **Progress 15** ή **15P**) ήταν μη επανδρωμένο ρωσικό διαστημόπλοιο που εκτοξεύτηκε για να ανεφοδιάσει τον Διεθνή Διαστημικό Σταθμό με τρόφιμα, νερό, οξυγόνο καθώς και για να μεταφέρει εξοπλισμό για την διεξαγωγή επιστημονικής έρευνας. Ήταν της έκδοσης Πρόγκρες-Μ και είχε αριθμό σειράς 350.
## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 11 Αυγούστου 2004 (05:03:07 GMT). Συνδέθηκε με την οπίσθια θύρα του τμήματος Ζβεζντά του σταθμού στις 14 Αυγούστου (05:01:08 GMT) όπου και παρέμεινε μέχρι και τις 22 Δεκεμβρίου. Καταστράφηκε στην ατμόσφαιρα μερικές ώρες αργότερα, πάνω από τον Ειρηνικό Ωκεανό.
## Δείτε επίσης
* Διαστημικές αποστολές το 2004
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2004
Αριθμομηχανή (Windows)

[right|thumb|Η εξέλιξη της αριθμομηχανής των Windows σε 3 στάδια: [Windows 3.1x|Windows 3.1, Windows 95 και Windows XP|370px]]

Η **αριθμομηχανή των Windows** είναι ένα λογισμικό της Microsoft που βασίζεται στην απλή αριθμομηχανή.

Ξεκίνησε από τα Windows 1.0 και είναι διαθέσιμο σε όλες τις εκδόσεις των Windows. Στα Windows 3.0 προστέθηκε ένας επιστημονικός τρόπος, που περιελάμβανε εκθέτες, ρίζες, αλγόριθμους, τριγωνομετρία, μετατροπές βάσης, λογικές πράξεις, στατιστικές συναρτήσεις όπως η ενιαία μεταβλητών στατιστικές και γραμμική παλινδρόμηση. Στα Windows 98 το πρότυπο κινητής υποδιαστολής IEEE αντικαταστάθηκε από μια βιβλιοθήκη αριθμητικής αυθαίρετης ακρίβειας. Στα Windows 7 προστέθηκαν διαφορετικές λειτουργίες προγραμματισμού, στατιστικά, μονάδα μετατροπής, ημερομηνία υπολογισμού και φύλλα εργασίας ενώ οι συμβουλές εργασιών αφαιρέθηκαν.

Στα Windows 8.1, μια αριθμομηχανή στυλ metro προστέθηκε, και ήταν διαθέσιμη σε πλήρη οθόνη.

Μια νέα έκδοση της αριθμομηχανής κυκλοφόρησε για τα Windows 10 μέσω του Windows Store. Αποκαθιστά τα χαρακτηριστικά από τα Windows 7, όπως μια μονάδα μετατροπές για τον όγκο, το μήκος, το βάρος, τη θερμοκρασία, την ενέργεια, τον τομέα, την ταχύτητα, το χρόνο, τη δύναμη, τα δεδομένα, την πίεση και τη γωνία, καθώς και ένα ιστορικό που μπορεί να καθαρίσει ο χρήστης.

## Calcuator Plus
Το Calcuator Plus είναι διαθέσιμο μόνο για τα Windows XP και τα Windows Server 2003 και προσθέτει μια λειτουργία μετατροπής στην έκδοση των Windows XP.

## Παραπομπές


## Εξωτερικοί σύνδεσμοι
* Microsoft Calculator Plus[μικρογραφία|Η metro mode αριθμομηχανή στα [Windows 8.1.]][μικρογραφία|Η κλασική έκδοση της αριθμομηχανής στα [Windows 8]]

Κατηγορία:Στοιχεία των Windows
Προγκρές Μ-49

Το **Προγκρές Μ-49** (η NASA το ονόμασε **Progress 14** ή **14P**) ήταν ρωσικό μη επανδρωμένο διαστημόπλοιο που εκτοξεύτηκε το 2004 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό και οξυγόνο για το πλήρωμα καθώς και εξοπλισμό για την διεξαγωγή επιστημονικής έρευνας. Το συγκεκριμένο ήταν της έκδοσης Προγκρές Μ και είχε αριθμό σειράς 249.
## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 25 Μαΐου 2004 (12:34:23 GMT) και συνδέθηκε με την οπίσθια θύρα του τμήματος Ζβεζντά του σταθμού στις
27 Μαΐου (13:54:43 GMT). Παρέμεινε εκεί για δύο μήνες, μέχρι την αποσύνδεση του στις 30 Ιουλίου (06:04:48 GMT) προκειμένου η θύρα να απελευθερωθεί για το επόμενο διαστημόπλοιο, το Προγκρές Μ-50. Καταστράφηκε μερικές ώρες αργότερα στην ατμόσφαιρα πάνω από τον Ειρηνικό Ωκεανό.
## Δείτε επίσης
* Διαστημικές αποστολές το 2004
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2004
Καρπέτα Αχαΐας

Το **Καρπέτα** είναι μικρός οικισμός της Αχαΐας και υπάγεται διοικητικά στη Δημοτική Ενότητα Τριταίας του Δήμου Ερυμάνθου.

## Τοποθεσία
Βρίσκεται στην περιοχή της Τριταίας στο νοτιότερο σημείο του κάμπου της Βουντούχλας, σε υψόμετρο 250 μέτρων περίπου, πάνω στην Εθνική Οδό Πατρών-Τριπόλεως (Ε.Ο. «111»). Ελάχιστα μέτρα μετά τον οικισμό διέρχεται ο ποταμός Πηνειός, ο οποίος αποτελεί στην περιοχή το διοικητικό όριο των νομών Αχαΐας και Ηλείας. Εγγύς του οικισμού και στην γύρω περιοχή βρίσκονται τα χωριά Σκιαδάς, Αγία Τριάδα (Μποκοβίνα), Κάλφας, Μπαράκες, Σκούρας, το μοναστήρι των Νοτενών, το δάσος της Κάπελης καθώς και το Σκιαδοβούνι. Ανήκει διοικητικά στην Τοπική Κοινότητα Σκιαδά.

## Ιστορία
Το όνομα του οικισμού είναι ανθρωπωνυμικό και προέκυψε από το επίθετο του πρώτου κατοίκου της περιοχής ο οποίος έκτισε εκεί το ομώνυμο χάνι.

Είναι σχετικά πρόσφατος οικισμός. Αναγνωρίστηκε επίσημα ως οικισμός με το όνομα **Καρπέτα** με το ΦΕΚ της 05/04/1981 και υπήχθη αρχικά στην Κοινότητα Σκιαδά έως το 1997, που με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτήθηκε στο Δήμο Τριταίας μέχρι το 2010, όπου και εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Λοιπές πληροφορίες
Ο κοιμητηριακός ναός του χωριού είναι αφιερωμένος στη μνήμη του Οσίου Ιωάννη του Ρώσου ενώ ο ενοριακός στην Κοίμηση της Θεοτόκου.

## Προσωπικότητες
Από του Καρπέτα κατάγεται ο ζωγράφος Κωνσταντίνος Δαμαλάς.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Καρπέτα Αχαΐας. eetaa.gr. Ανακτήθηκε: 07/11/2017.
* Ε.Ε.Τ.Α.Α. - Διοικητικές μεταβολές Κοινότητας Σκιαδά Αχαΐας. eetaa.gr. Ανακτήθηκε: 07/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
To Be Kind

***To Be Kind*** είναι ο τίτλος του δέκατου τρίτου άλμπουμ των Swans, που κυκλοφόρησε στις 12 Μαΐου του 2014 σε μορφή τριπλού LP, διπλού CD και ψηφιακή. Η deluxe έκδοση του διπλού CD περιέχει ένα DVD με ζωντανές εμφανίσεις της μπάντας στα Hellfest Open Air Festival, Pitchfork Music Festival και Primavera Sound Festival. Οι κριτικές που έλαβε το άλμπουμ ήταν πολύ θετικές. Το άλμπουμ έφτασε στο #37 του Billboard 200 και το #38 του UK Albums Chart. Είναι οι υψηλότερες θέσεις στις οποίες έχει φτάσει η μπάντα σε ΗΠΑ και Ηνωμένο Βασίλειο. Είναι επίσης η πρώτη φορά που η μπάντα μπήκε στο top 40 και των δύο χωρών.

## Κομμάτια
Όλοι οι στίχοι γράφτηκαν από τον Michael Gira

## Συντελεστές
* Michael Gira – φωνή, ηλεκτρική κιθάρα, ακουστική κιθάρα, παραγωγή
* Christoph Hahn – κιθάρα lap steel, ηλεκτρική κιθάρα, φωνητικά
* Thor Harris – ντραμς, κρουστά, βιμπράφωνο, κουδούνι, πνευστά, χειροποίητη βιόλα, φωνητικά
* Christopher Pravdica – μπάσο, ακουστική κιθάρα, φωνητικά
* Phil Puleo – ντραμς, κρουστά, σαντούρι, πιάνο, πλήκτρα, φωνητικά
* Norman Westberg – ηλεκτρική κιθάρα, ακουστική κιθάρα, φωνητικά
* Jennifer Church – φωνητικά στο "She Loves Us" και το "A Little God in My Hands"
* John Congleton – πιάνο, ηχολήπτης, μίξινγκ
* Rex Emerson – μαντολίνο
* Daniel Hart – βιολί
* Julia Kent – έγχορδα και ενορχήστρωση εγχόρδων στο "Some Things We Do"
* Sean Kirkpatrick – πιάνο, αρπίχορδο, συνθεσάιζερ
* Little Annie – φωνητικά στο "Some Things We Do"
* Bill Rieflin – επιπλέον ντραμς και κρουστά, συνθεσάιζερ, πιάνο, ηλεκτρική κιθάρα, μπάσο, πλήκτρα
* Al Spx – φωνητικά στο "Bring the Sun"
* St. Vincent – φωνητικά στα "Nathalie Neal", "Bring the Sun", "Screen Shot", και "Kirsten Supine"
* David Pierce – τρομπόνι
* Evan Weiss – τρομπέτα
* Bob Biggs – σχέδιο

## Θέσεις στα τσάρτς

## Παραπομπές


Κατηγορία:Άλμπουμ του 2014
St. Vincent (άλμπουμ)

μικρογραφία|δεξιά|Το εξώφυλλο της deluxe έκδοσης

Το "**St. Vincent**" είναι το τέταρτο άλμπουμ της St. Vincent. Κυκλοφόρησε στις 24 Φεβρουαρίου του 2014 στο Ηνωμένο Βασίλειο και στις 25 Φεβρουαρίου στις ΗΠΑ από τις Loma Vista και Republic Records. Παραγωγός είναι ο John Congleton. Στο άλμπουμ εμφανίζονται ο ντράμερ των Sharon Jones & The Dap-Kings, Homer Steinweiss και ο ντράμερ των Midlake, McKenzie Smith. Τα κομμάτια συντέθηκαν και έγιναν demo από την St. Vincent στο Όστιν του Τέξας και ηχογραφήθηκαν στα Elmwood Studios στο Ντάλας του Τέξας.

Το άλμπουμ κέρδισε το βραβείο Grammy για το καλύτερο εναλλακτικό άλμπουμ το 2015 κάνοντας την St. Vincent τη δεύτερη γυναίκα που ΄χει κερδίσει αυτό το βραβείο μετά την Σινέντ Ο' Κόνορ.

## Κομμάτια
Όλα τα κομμάτια γράφτηκαν από την Annie Clark (St. Vincent)

## Διακρίσεις
Εκτός από το βραβείο Grammy το άλμπουμ πέτυχε και τα εξής:

## Συντελεστές
* Annie Clark – φωνή, κιθάρα
* Homer Steinweiss – ντραμς στα κομμάτια 1, 3, 4, 5, 6, 10
* Bobby Sparks – minimoog στο συνθεσάιζερ
* Daniel Mintseris – συνθεσάιζερ, πιάνο, αρπίχορδο στο "Severed Crossed Fingers"
* Ralph Carney – κόρνο στο "Digital Witness"
* McKenzie Smith – ντραμς στα κομμάτια 2, 7, 8, 9, 11
* Adam Pickrell – πλήκτρα στα "Bring Me Your Loves" και "Psychopath" και minimoog συνθεσάιζερ στο "Psychopath"
* John Congleton – μηχανικός, παραγωγός
* Greg Calbi – mastering
* Willo Perron – καλλιτεχνική διεύθυνση
* Brian Roettinger – σχέδιο
* Renata Raksha – φωτογραφία

## Θέσεις στα τσάρτς
* Καναδάς - **15**
* Βέλγιο (Φλάνδρα)) - **37**
* Βέλγιο (Βαλλωνία)- **64**
* Δανία - **18**'
* Ολλανδία - **41**
* Γαλλία - **200''
* [[Ιταλία]] - **58**
* [[Ισπανία]] - **70**
* [[Ηνωμένο Βασίλειο]] - **21**
* [[ΗΠΑ]] - **12**
* US Top Alternative Albums - **3**
* US Top Rock Albums - **4'''

## Παραπομπές


Κατηγορία:Άλμπουμ του 2014
Κατηγορία:Republic Records
Κρούστας Λασιθίου

Ο **Κρούστας** είναι χωριό και έδρα της ομώνυμης κοινότητας του Δήμου Αγίου Νικολάου και της τέως Επαρχίας Μιραμπέλλου στην Περιφερειακή Ενότητα Λασιθίου της Κρήτης.

Είναι χτισμένος σε υψόμετρο 540 μέτρων και κοντά του βρίσκεται η Κριτσά, ενώ από τον Άγιο Νικόλαο απέχει γύρω στα 13 χιλιόμετρα.

## Ιστορικά στοιχεία
Ο Κρούστας αναφέρεται στην απογραφή του Καστροφύλακα το 1583 (Κ138) ως *Crusta* με 362 κατοίκους, και ανήκε στην επαρχεία Ιεράπετρας. Αναφέρεται επίσης από τον Φραντσέσκο Μπαζιλικάτα το 1630 και στην τουρκική απογραφή του 1671, αλλά στην επαρχία Μεραμπέλου. Στην απογραφή του 1834 είχε 30 χριστιανικές οικογένειες. Πορεία πληθυσμού σύμφωνα με τις απογραφές:
μικρογραφία|378x378px|Η κοινότητα σε σχέση με τον δήμο.

### Διοικητική ιστορία
Από το 1925 αποτελεί έδρα της ομώνυμης κοινότητας. Από το 1964 μέχρι την καθαίρεσή του από τη χούντα το 1967 πρόεδρος της κοινότητας υπήρξε ο αντιστασιακός Γιώργος Γεροντής (1925 - 13 Ιανουαρίου 1980). Από το 1997 ανήκει στο δήμο Αγίου Νικολάου.

Δείτε επίσης: ***[[Κοινότητα Κρούστα]]***

## Αξιοθέατα
Στη θέση Λάκκοι βρίσκεται ο ναός του Αγίου Ιωάννη του Θεολόγου. Σύμφωνα με την κτητορική επιγραφή του ανοικοδομήθηκε ή ανεκαινίσθηκε και τοιχογραφήθηκε το 1348. Είναι μονόχωρος καμαροσκέπαστος και ενδιαφέρον παρουσιάζει το κτιστό τέμπλο του.

## Πηγές


Κρουστας
Κατηγορία:Δήμος Αγίου Νικολάου
Πουλουδιά (όνομα)

**Πουλουδιά**, ελληνικό γυναικείο κύριο όνομα (βαφτιστικό όνομα).
## Ετυμολογία του ονόματος
Από τη λέξη *πούλουδο* «λουλούδι, άνθος», ίσως από συμφυρμό των λέξεων *πούπουλο* και *λούλουδο*. Τη λέξη τη βρίσκουμε στον Νικόλαο Πολίτη, στον Διονύσιο Σολωμό,  στον Κοσμά Πολίτη,  κ.α.

Ο Μπούτουρας παράγει το όνομα *Πουλουδιά* από την *πούλια* «διὰ τὴν μεγαλοπρέπειαν». Ο Σταμνόπουλος διορθώνει «ἀπ’ τὸ πούλουδο=λουλούδι» και παραδίδει και αρσενικό οικογενειακό *Πουλουδῆς*. 

Το όνομα είναι σημασιολογικά παρεμφερές με τα ονόματα *[[Ανθή]]*, *[[Ανθούσα (όνομα)|Ανθούσα]]*, *[[Λουλούδα]]*, *[[Τσιτσέκα]]* (τουρκικά: *çiçek* «άνθος»), *[[Τσβιάτα]]* (βουλγαρικά: *Цвете* «άνθος»), *[[Φιορέλλα]]*, *[[Φκιουρού]]* (ιταλικά: *fiore* «άνθος»), *[[Φλώρα]]* κτλ.

## Διάδοση του ονόματος
Ασυνήθιστο σήμερα όνομα, που επιχωριάζει στα νησιά του ανατολικού Αιγαίου και παλιότερα στις παρακείμενες ακτές της Μικράς Ασίας.

## Άλλος τύπος του ονόματος
**Πουλουδή*

## Πρόσωπα με το όνομα Πουλουδιά
* Η γιαγιά της Πηνελόπης Δέλτα «νόνα Πουλουδιά» (η μητέρα της Πηνελόπης Δέλτα Βιργινία Μπενάκη, το γένος Χωρέμη, ήταν χιώτικης καταγωγής), ηρωίδα στο μυθιστόρημα *Ο Τρελλαντώνης*
* Πουλουδιά (Πόλυ) Δρίζου, υποψήφια δημοτική σύμβουλος Ομηρούπολης Χίου 

## Παραπομπές


## Εξωτερικοί σύνδεσμοι

Κατηγορία:Γυναικεία ελληνικά ονόματα
Κατηγορία:Ονόματα από τον φυτικό κόσμο
Κατηγορία:Ονόματα από τη λαϊκή παράδοση
Retrospective II

Το **Retrospective II** είναι συλλογή τραγουδιών του καναδικού χαρντ ροκ συγκροτήματος Rush, η οποία κυκλοφόρησε τον Ιούνιο του 1997 μέσω της δισκογραφικής εταιρίας "Anthem Records" στον Καναδά και της "Mercury Records" στον υπόλοιπο κόσμο.

Η συλλογή περιλαμβάνει κομμάτια από την στούντιο δισκογραφία του συγκροτήματος από το 1981 μέχρι το 1987, αφήνοντας εκτός τα ζωντανά ηχογραφημένο άλμπουμ "*[[Exit... Stage Left]]*".

## Λίστα Τραγουδιών

## Μέλη των Rush
Τα τραγούδια του "*Retrospective II*" ηχογραφήθηκαν από τους εξής μουσικούς:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα, κρουστά
* **Τζον Ράτσεϊ** - τύμπανα

## Πηγές
* Retrospective, Vol. 2 (1981-1987) - Rush | Songs, Reviews, Credits, Awards | AllMusic
* Rush - Retrospective II: 1981 - 1987 (album review) | Sputnikmusic
* Rush - Retrospective II - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1997
Γυναικωνίτης

[μικρογραφία|Άποψη γυναικωνίτη [Ορθόδοξη Εκκλησία|ορθόδοξης εκκλησίας]]
**Γυναικωνίτης** είναι ο ειδικός χώρος ενός σπιτιού στον οποίο παλαιότερα διέμεναν οι γυναίκες, με την πρακτική αυτή να τηρείται επίσης στις ινδουιστικές και μουσουλμανικές παραδόσεις (*[[παρντάχ]],* *[[ζενάνα]]*) της νότιας Ασίας.Μεταγενέστερα και σε ότι αφορά την ορθόδοξη εκκλησία, είναι γνωστός ως ο ειδικός χώρος για τις γυναίκες σε χριστιανικούς ναούς ώστε να είναι απομονωμένες από τους άνδρες.

## Ιστορία
[μικρογραφία|Αναπαράσταση γυναικωνίτη στην [αρχαία Ελλάδα]]
Ο γυναικωνίτης εμφανίζεται από τα αρχαία χρόνια, ενώ μεταλαμπαδευόταν από εποχή σε εποχή, με χαρακτηριστικό παράδειγμα την ύπαρξη του μέχρι και την σύγχρονη εποχή με την παρουσία του στους ναούς της Ανατολικής Ορθόδοξης Εκκλησίας.  

### Αρχαία Χρόνια
Από την εποχή του Ομήρου συναντιέται ο όρος γυναικωνίτης. Σε πολλά μυκηναϊκά ανάκτορα υπήρχαν ειδικά μέγαρα που βρίσκονταν πίσω από το κύριο ή στα πλάγια αυτού. Επίσης, γυναικωνίτες υπήρχαν και σε πολλές κατοικίες της κλασικής και της ελληνιστικής εποχής. 

### Βυζαντινά Χρόνια
Ο γυναικωνίτης κάνει την εμφάνιση του και στους βυζαντινούς ναούς, συνεχίζοντας την παράδοση, με σκοπό την παραμονή των γυναικών σ' αυτόν κατά την διάρκεια της θείας λειτουργίας. Βρισκόταν στο βορινό κλίτος του ναού (ως επί το πλείστον), αλλά και στο υπερώο. Ειδικότερα βρισκόταν στο κεντρικό μέρος του Π που σχηματίζει, δηλαδή στο δυτικό άκρο του ναού. 

Ο περιορισμός των γυναικών εκτός του γυναικωνίτη, γινόταν και με τη δημιουργία χωρισμάτων από το υπόλοιπο ναό, δηλαδή μέσω των παραπετασμάτων και των ξύλινων δικτυωτών.

### Σύγχρονη Εποχή
Γυναικωνίτες υπάρχουν ακόμη και σήμερα σε ορθόδοξους ναούς, αλλά πλέον οι θέσεις των γυναικών βρίσκονται στον κυρίως ναό, διαχωρισμένες, όμως, από αυτές των αντρών. Κατασκευάζονται και στους σύγχρονους ναούς χωρίς να έχουν τα ίδια λειτουργικά στοιχεία με το παρελθόν και χρησιμοποιούνται απλώς ως την απόκτηση μεγαλύτερου χώρου. 

## Παραπομπές


Κατηγορία:Ναοί
Πρόγραμμα Βέγκα

Το **πρόγραμμα Βέγκα** (αγγλικά: *Vega*) ήταν ένα διαστημικό  επιστημονικό πρόγραμμα και αποτελούνταν από δύο αποστολές στον πλανήτη Αφροδίτη  και  τον κομήτη του Χάλεϋ.

Το Βέγκα 1 και το Βέγκα 2 ήταν μη επανδρωμένες αποστολές, αποτέλεσμα της συνεργατικής προσπάθειας των κρατών της Σοβιετικής Ένωσης, Αυστρίας, Βουλγαρίας, Ουγγαρίας, Ανατολικής Γερμανίας, Πολωνίας, Τσεχοσλοβακίας, Γαλλίας και της Ομοσπονδιακής Δημοκρατίας της Γερμανίας. Αποτελούνταν από δύο επιμέρους αποστολές: η μια αφορούσε τη μελέτη του πλανήτη Αφροδίτη ενώ η δεύτερη τη μελέτη του κομήτη του Χάλεϋ.

Τα δύο διαστημόπλοια εκτοξεύθηκαν στις  15 και 21 Δεκεμβρίου 1984 αντίστοιχα και αποτέλεσαν μέρη της λεγόμενης "αρμάδας του Χάλεϋ", μιας ομάδας διαστημοσυσκευών που παρατήρησαν και  μελέτησαν τον κομήτη του Χάλεϋ εκμεταλλευόμενες τη διάβασή του από το εσωτερικό ηλιακό σύστημα το 1986.

## Οι διαστημοσυσκευές
Το Βέγκα 1 και Βέγκα 2 είναι πανομοιότυπα σκάφη και αποτέλεσαν εξέλιξη των επιτυχημένων σκαφών Βενέρα 9, του προηγούμενου προγράμματος (εξερεύνησης της Αφροδίτης) Βενέρα. Μαζί με τον πυραυλοφορέα Proton αποτέλεσαν τη συνεισφορά των Σοβιετικών στο πρόγραμμα Βέγκα. Τα σκάφη ζύγιζαν 4.920  κιλά και τροφοδοτούνταν από ένα ζεύγος μεγάλων φωτοβολταϊκών στοιχείων, ενώ μετέφεραν επιστημονικά όργανα μεταξύ των οποίων περιλαμβάνονταν συστήματα απεικόνισης, φασματόμετρα, μαγνητόμετρα, αναλυτής πλάσματος και άλλα.

Εκτοξευθήκαν από το Κοσμοδρόμιο του Μπαϊκονούρ στο Καζακστάν με έναν πύραυλο-φορέα  της οικογένειας Proton.

## Εξωτερικοί σύνδεσμοι

* The Venus-Halley Missions
Παύλος Παπαϊωάννου

Ο ** Παύλος Παπαϊωάννου** είναι Έλληνας πρώην διεθνής ποδοσφαιριστής, ο οποίος αγωνιζόταν κυρίως ως μέσος στην ΑΕΚ, γεννημένος στις 19 Μαρτίου 1959 στη Βραζιλία, από Έλληνα πατέρα και Βραζιλιάνα μητέρα.

## Καριέρα
### Σε συλλογικό επίπεδο
Ξεκίνησε την καριέρα του στον Α.Σ. Ρόδος αρχικά ως αμυντικός και έγινε ευρύτερα γνωστός αγωνιζόμενος με τη φανέλα της ΑΕΚ από τα μέσα περίπου της δεκαετίας του 1980 μέχρι τη δεκαετία του 1990, με την οποία καθιερώθηκε ως μέσος. Συμπαίκτες του την εποχή εκείνη υπήρξαν, μεταξύ άλλων, οι Στέλιος Μανωλάς, Αντώνης Μήνου, Γιώργος Σαββίδης, Τόνι Σαβέβσκι, Ντανιέλ Μπατίστα και Βασίλης Δημητριάδης, ενώ στην παρουσία του στους "κιτρινόμαυρους" κατέκτησε τρία πρωταθλήματα (1988-89, 1991-92 και 1992-93).

Μια από τις σημαντικότερες του στιγμές με την κιτρινόμαυρη φανέλα ήταν όταν στο πλαίσιο του κυπέλλου ΟΥΕΦΑ της περιόδου 1985-86, σημείωσε το τέρμα με το οποίο η ΑΕΚ είχε επικρατήσει με 1-0 στον πρώτο αγώνα της Ρεάλ Μαδρίτης στο ΟΑΚΑ.

### Στις εθνικές ομάδες
Αγωνίστηκε 10 συνολικά φορές με την Εθνική Ελλάδας, το διάστημα 1985-92. Το ντεμπούτο του πραγματοποιήθηκε στις 16 Οκτωβρίου 1985 στην εντός έδρας φιλική αναμέτρηση με τη Βουλγαρία, όταν υπό τις οδηγίες του Μίλτου Παπαποστόλου (προπονητή του μερικά χρόνια νωρίτερα στην ΑΕΚ), είχε ξεκινήσει ως βασικός.

## Τίτλοι
* Πρωταθλήματα Ελλάδας: 3 (1988-89, 1991-92 και 1992-93)

## Παραπομπές


## Πηγές

* Ο Παύλος Παπαϊωάννου στο national football teams
* Η καριέρα του Παύλου Παπαϊωάννου στο soccerway
* Το προφίλ του Παύλου Παπαϊωάννου στο transfermarkt
* "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Εθνικής Ελλάδος
Κατηγορία:Έλληνες βραζιλιάνικης καταγωγής
Decretal

**Decretals** () είναι επιστολές του Πάπα που διατυπώνουν αποφάσεις στον εκκλησιαστικό νόμο της Καθολικής Εκκλησίας.

Γενικώς δίνονται ως απάντηση σε διαβουλεύσεις, αλλά μερικές φορές δίνονται με πρωτοβουλία του Πάπα. Αυτές προμηθεύουν, με τους κανόνες του συμβουλίου, την κύρια πηγή της νομοθεσίας της εκκλησίας, και διαμόρφωναν το μεγαλύτερο μέρος του *[[Corpus Iuris Canonici]]* πριν αντικατασταθούν επισήμως από το *[[Codex Iuris Canonici]]* το 1917. Ωστόσο, ο Καρδινάλιος Pietro Gasparri ηγήθηκε την παπική επιτροπή για την ανανέωση του κανονικού δικαίου και αργότερα δημοσίευσε έναν οδηγό για τις γραμματοσειρές που χρησιμοποιούνται στον κώδικα 1917, πολλοί κανόνες σε αυτόν τον κώδικα μπορούν εύκολα να ανιχνευτούν στη σχέση και εξάρτηση τους στις μεσαιωνικές decratals καθώς και στο Ρωμαϊκό Δίκαιο.

Από μόνες τους, οι μεσαιωνικές decretals διαμορφώνουν μία πολύ ιδιαίτερη πηγή, όπου  ρίχνει φως στις μεσαιωνικές διαμάχες και τις προσεγγίσεις στις λύσεις τους. Ενδιαφέρονται μερικές φορές με πολύ σημαντικά θέματα που αγγίζουν πολλές πλευρές της μεσαιωνικής ζωής, για παράδειγμα τον γάμο και τη νομική διαδικασία.

Κατηγορία:Εκκλησιαστικό Δίκαιο
Κατηγορία:Καθολική Εκκλησία
Γεώργιος Σέκερης

Ο **Γεώργιος Σέκερης** ήταν ο μικρότερος αδελφός των Παναγιώτη και Αθανασίου Σέκερη. Υπήρξε ο πρώτος που μυήθηκε στη Φιλική Εταιρεία το 1814 στη Μόσχα από τον Νικόλαο Σκουφά.

## Βιογραφικά στοιχεία
Έμαθε τα πρώτα γράμματα στη Σχολή της Δημητσάνας και στη συνέχεια το 1808 ακολούθησε τον αδελφό του Παναγιώτη στην Κωνσταντινούπολη, όπου συνέχισε τις σπουδές του. Ο Γεώργιος δεν επιθυμούσε να ακολουθήσει το επάγγελμα του εμπόρου, αλλά να ασχοληθεί με τη στρατιωτική επιστήμη. Ο Παναγιώτης Σέκερης το 1811 τον έστειλε να μαθητεύσει στα κέντρα των Ελλήνων διανοουμένων (Βουκουρέστι, Ιάσιο, Μόσχα, Βιέννη). Το 1813 κατέληξε στο Παρίσι, όπου συνδέθηκε με τον Αδαμάντιο Κοραή. Το 1814 ο Γεώργιος, θέλοντας να επισκεφτεί τον αδελφό του Αθανάσιο, ταξίδεψε στη Μόσχα. Εκεί συνάντησε τον Αθανάσιο Τσακάλωφ, γνώριμό του από το Παρίσι, ο οποίος τού μίλησε για τους σκοπούς της μυστικής οργάνωσης που πολύ πρόσφατα είχε ιδρύσει με τους Νικόλαο Σκουφά και Εμμανουήλ Ξάνθο. Ο Γεώργιος ήταν το πρώτο μέλος που μυήθηκε στους κόλπους της Φιλικής Εταιρείας. Επιστρέφοντας στο Παρίσι πέρασε από τη Βιέννη, όπου μύησε τον ιερωμένο και λόγιο Άνθιμο Γαζή από τις Μηλιές του Πηλίου.

Με το ξέσπασμα της Επανάστασης αποφάσισε να επιστρέψει στην πατρίδα. Ξεκίνησε από τη Μασσαλία στις 18 Ιουλίου 1821 με το μπρίκι που είχε ναυλώσει ο Αλέξανδρος Μαυροκορδάτος, και έφτασε στο Μεσολόγγι στις 21 Ιουλίου. Από το Μεσολόγγι πήγε στο στρατόπεδο των Τρικόρφων, όπου βρισκόταν ο Δημήτριος Υψηλάντης. Ακολούθησε τον Μαυροκορδάτο στην Ζαράκοβα, όπου είχαν συγκεντρωθεί οι προεστοί για τη σύνταξη του οργανισμού διακυβέρνησης της χώρας. Όταν γύρισε και πάλι στα Τρίκορφα είχε αρχίσει η πολιορκία της Τριπολιτσάς. Εκεί ο Γεώργιος διακρίθηκε για την ιδιαίτερη ικανότητα και γενναιότητά του. Διορίστηκε οπλαρχηγός των μαντινειακών όπλων, στη συνέχεια ωστόσο τα καθήκοντά του περιορίστηκαν σε αυτά του αρχηγού των όπλων της επαρχίας Τριπολιτσάς. Πήρε μέρος στην πολιορκία των Παλαιών Πατρών, όπου και ξεχώρισε στη μάχη της 9ης Μαρτίου 1822. Έλαβε επίσης μέρος στις μάχες στα Δερβενάκια, στον Άγιο Σώστη και στο Αγιονόρι στις 26-28 Ιουλίου 1822. Όταν ο ηττημένος στρατός του Δράμαλη αποσύρθηκε στην Κόρινθο, τον ακολούθησε ο Θεόδωρος Κολοκοτρώνης, οργανώνοντας την πολιορκία της Κορίνθου. Τότε στα Δερβενάκια έμειναν οι Τριπολιτσιώτες υπό την ηγεσία του Γεωργίου Σέκερη. Ο Σέκερης όμως, εξαντλημένος από τις κακουχίες του πολέμου, αρρώστησε και μεταφέρθηκε στην Τριπολιτσά, όπου και πέθανε στις 12 Νοεμβρίου 1822.

## Παραπομπές


## Πηγές
* Φωτάκου (Φωτίου Χρυσανθόπουλου), "Βίοι Πελοποννησίων ανδρών και των έξοθεν εις την Πελοπόννησον ελθόντων κληρικών, στρατιωτικών και πολιτικών των αγωνισαμένων του αγώνα της Επαναστάσεως", Αθήνα, 1888. 
* *Υπογραφές Αγωνιστών της Ελληνικής Επαναστἀσεως*, Ιστορική και Εθνολογική Εταιρεία της Ελλάδος, Αθήνα, 1998.

Κατηγορία:Έλληνες μέλη της Φιλικής Εταιρείας
Κατηγορία:Αγωνιστές του 1821
Ίρις Λογοθετοπούλου

thumb|right|Λογοθετοπούλου Ίρις, ''Άνθη''
Η **Ίρις Λογοθετοπούλου** είναι Ελληνίδα
ζωγράφος.

## Βιογραφία
Γεννήθηκε στην Αθήνα το 1923. Σπούδασε ζωγραφική στο Μόναχο, τη Βιέννη και τέλος στην Αθήνα με τον Σπυρίδωνα Βικάτο. Το έργο της περιλαμβάνει προσωπογραφίες, ανθογραφίες και διακοσμητικές συνθέσεις και διακρίνεται για την ευαισθησία στον τρόπο απόδοσης των θεμάτων. Ακόμα, έχει την ευχέρεια να κινείται με επιτυχία στο πεδίο της αφαίρεσης, όπως αποδεικνύουν οι μνημειακές συνθέσεις της. Παρουσίασε έργα της σε ατομικές (Αθήνα, 1952) και ομαδικές εκθέσεις (Πανελλήνιες 1952, 1960). Πέθανε στην Αθήνα το 1971.

Το έργο της «Άνθη» ανήκει στη Συλλογή Πινάκων του Φιλολογικού Συλλόγου Παρνασσός. Είναι φτιαγμένο από λάδι σε καμβά, διαστάσεων 0,43 x 0,56 μ. και ανήκει στις ανθογραφίες.

Σύνθεση με άνθη. Τα άνθη ζωγραφίζονται με ζωηρή πινελιά, επιδιώκεται τολμηρή χρωματική αντίθεση των τόνων του κόκκινου (τα άνθη) και του μπλε (βάζο). Τα φύλλα παρουσιάζονται περισσότερο σχηματοποιημένα και αποτελούν μαζί με το υποχρωματισμένο φόντο και το θαμπό λευκό του τραπεζομάντιλου ιδανικό μέσο για την ανάδειξη της αντίθεσης που δημιουργούν τα ζωντανά, δυναμικά μικρά σύνολα των λουλουδιών, που είναι τοποθετημένα με τρόπο ώστε να ισορροπεί η σύνθεση.

## Εξωτερικοί σύνδεσμοι
* Διαδικτυακή Πύλη Πολιτισμού Φιλολογικού Συλλόγου Παρνασσός

Κατηγορία:Έλληνες ζωγράφοι του 20ού αιώνα
Κατηγορία:Ελληνίδες ζωγράφοι
Ιωάννης Πετρίδης (προσωπογραφία)

Ο ***Ιωάννης Πετρίδης*** είναι ελαιογραφία προσωπογραφία φιλοτεχνημένη από τον Έκτορα Δούκα, η οποία εκτίθεται στον Φιλολογικός σύλλογος Παρνασσός.

## Περιγραφή
Καθισμένο, ολόσωμο πορτρέτο στρατιωτικού, στο πλαίσιο της κοσμικής προσωπογραφίας. Ο ζωγράφος καταφέρνει να αποδώσει, με το συγκρατημένο χαμόγελο, μια ντροπαλότητα χαρακτήρα, αλλά και μια ζωντάνια που καθρεφτίζεται στο ευφρόσυνο, καλοσυνάτο βλέμμα του εικονιζόμενου. Με δεξιοτεχνία καταφέρνει να υποβάλλει τη γυαλάδα των χρυσών λεπτομερειών της στολής του, ενώ οι κόκκινες λεπτομέρειες προσφέρουν μια αντιρρόπηση στο σκούρο της στολής και του φόντου. Το πρόσωπο αποδίδεται με ρεαλιστικές λεπτομέρειες, σε αντίθεση με την υπόλοιπη σύνθεση που ολοκληρώνεται με πιο ελεύθερο τρόπο.
 
## Παραπομπές


Κατηγορία:Πίνακες του Έκτορα Δούκα
Κατηγορία:Πίνακες του Φιλολογικού Συλλόγου Παρνασσός
Άλμπερτ Λέο Σλάγκετερ

Ο **Άλμπερτ Λέο Σλάγκετερ** (*Albert Leo Schlageter*) γεννημένος στις 12 Αυγούστου του 1894 στο Σονάου ιμ Σβάρτσβαλντ ήταν Γερμανός εθνικοσοσιαλιστής και μέλος των Φράικορπς. Οι δραστηριότητές του σαν δολιοφθορέας κατά των Γαλλικών στρατευμάτων κατοχής του Ρουρ έπειτα από τον Α.Π.Π. οδήγησαν στη σύλληψη (8 Απριλίου), την παραπομπή του σε δίκη (7 Μαΐου) και τελικά στην εκτέλεσή του στις 26 Μαΐου του 1923 στην τοποθεσία Γκολτσχάιμερ κοντά στο Ντίσελντορφ. Ο θάνατός του περιεβλήθηκε από την αχλύ του μάρτυρα έπειτα από την ηρωοποίησή του στην οποία προέβησαν οι Ναζί. Κατά τη διάρκεια της επικράτησης του Τρίτου Ράιχ ο Σλάγκετερ εθεωρείτο εθνικός ήρωας. Σχεδόν αμέσως μετά την εκτέλεση του Σλάγκετερ, ο Ρούντολφ Ες συνεπικουρούμενος από τον Μάρτιν Μπόρμαν δολοφόνησε τον θεωρούμενο σαν καταδότη του Σλάγκετερ, Βάλτερ Κάντοβ. Για τη δολοφονία του Κάντοβ ο Ες καταδικάστηκε σε 10ετή κάθειρξη, αλλά τελικά αποφυλακίσθηκε ύστερα από τέσσερα χρόνια.

## Παραπομπές


Σ
ΔΑΑ

Η συντομογραφία **ΔΑΑ** μπορεί να αναφέρεται σε οποιοδήποτε από τα παρακάτω:

*Δείκτης ανθρώπινης ανάπτυξης
*Διεθνής Αερολιμένας Αθηνών «Ελευθέριος Βενιζέλος»
Live At Carnegie Hall

Το **Live At Carnegie Hall** είναι ζωντανά ηχογραφημένο άλμπουμ του αμερικάνικου blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 29 Ιουλίου του 1997 μέσω της δισκογραφικής εταιρείας "Epic Records".

Η ηχογράφηση του πραγματοποιήθηκε στο "Carnegie Hall" της Νέας Υόρκης στις 4 Οκτωβρίου 1984, σε μία συναυλία της οποίας τα κέρδη πήγαν στον φιλανθρωπικό οργανισμό "T.J. Martell Foundation". Στην συγκεκριμένη συναυλία πραγματοποίησαν γκεστ εμφανίσεις οι Τζίμι Βον, Τζορτζ Ρέινς, Dr. John, η Άντζελα Στρέλι και τα πνευστά της μπάντας Roomful of Blues.

Ο δίσκος σκαρφάλωσε στο αμερικάνικο Top-40 και παρέμεινε στην κορυφή των τσαρτ των μπλουζ άλμπουμ για οκτώ εβδομάδες. Το "Allmusic" το βαθμολόγησε με 4 / 5 αστέρια, το "Rate Your Music" με 4 / 5 αστέρια, όπως και το "Musician's Friend".

## Λίστα Τραγουδιών
1. **Intro - Ken Dashow / John Hammond** - 2:09
2. **Scuttle Buttin**' *(Vaughan)* - 2:43
3. **Testify** *(Ronald Isley, O'Kelly Isley Jr., Rudolph Isley)* - 5:20
4. **Love Struck Baby** *(Vaughan)* - 3:05
5. **Honey Bee** *(Vaughan)* - 3:05
6. **Cold Shot** *(Kindred, W. C. Clark)* - 4:45
7. **Letter to My Girlfriend** *(Jones)* - 3:08
8. **Dirty Pool** *(Bramhall, Vaughan)* - 6:40
9. **Pride and Joy** *(Vaughan)* - 4:48
10. **The Things That I Used to Do** *(Jones)* - 5:26
11. **C.O.D.** *(Gooden)* - 5:32
12. **Iced Over (AKA "Collins' Shuffle")** *(Collins, Vaughan)* - 5:11
13. **Lenny** *(Vaughan)* - 7:14
14. **Rude Mood** *(Vaughan)* - 2:22

## Θέσεις τσαρτ
***Live At Carnegie Hall*** *(άλμπουμ)*

***Επίσημη κυκλοφορία: [[29 Ιουλίου]] [[1997]]***

## Βραβεία
***Live At Carnegie Hall*** *(άλμπουμ)*
Ηνωμένες Πολιτείες (*RIAA Certification*): Χρυσός 

## Μέλη των Double Trouble
Οι μουσικοί οι οποίοι ηχογράφησαν το "*Live At Carnegie Hall*" ήταν οι εξής:
* **[[Στίβι Ρέι Βον]]** - κιθάρα, φωνητικά
* **Τζάκι Νιούχαουζ** - μπάσο
* **[[Κρις Λέιτον]]** - τύμπανα

;*Γκεστ συμμετοχές*
* **[[Τζίμι Βον]]** - κιθάρα
* **[[Dr. John]]** - πιάνο, πλήκτρα
* **Τζορτζ Ρέινς** - τύμπανα
* **Μπομπ Ίνος** - τρομπέτα
* **Πόρκι Κόεν** - τρομπόνι
* **Ριτς Λατέιλ** - σαξόφωνο
* **Γκρεγκ Πίκολο** - σαξόφωνο
* **Νταγκ Τζέιμς** - σαξόφωνο
* **Άντζελα Στρέλι** - φωνητικά

## Παραπομπές


## Πηγές
* Live At Carnegie Hall - Stevie Ray Vaughan | Songs, Reviews, Credits, Awards | AllMusic
* Stevie Ray Vaughan & Double Trouble - Live At Carnegie Hall (Vinyl, LP)
* CD Review: Stevie Ray Vaughan and Double Trouble, "Live At Carnegie Hall"

Κατηγορία:Δισκογραφία του Stevie Ray Vaughan
Κατηγορία:Άλμπουμ του 1997
Βουλευτήριο αρχαίας Ολυμπίας

Το **Βουλευτήριο** ήταν κτίσμα εντός του αρχαιολογικού χώρου της αρχαίας Ολυμπίας. Ήταν χώρος συνέλευσης της βουλής των Ηλείων.

## Περιγραφή και ιστορικά στοιχεία
εναλλ.=|μικρογραφία|368x368εσ|Το Βουλευτήριο στην αρχαία Ολυμπία
Το **Βουλευτήριο** βρισκόταν μέσα στον ιερό περίβολο της Άλτεως, νότια από το ναό του Διός. Πρόκειται για δύο αψιδωτά κτίρια στη δυτική του πλευρά που συνδέονται με ένα τετράγωνο κτίσμα και μια ιωνική στοά στην ανατολική πλευρά (βλ. κάτοψη). Η κατασκευή του ξεκίνησε τον 6ο αιώνα π.Χ. και ολοκληρώθηκε τον 4ο αιώνα π.Χ. Ωστόσο, αλλαγές και προσθήκες έγιναν και κατά τα ρωμαϊκά χρόνια. Είναι ένα από τα αρχαιότερα και σημαντικότερα κτίσματα του ιερού της Ολυμπίας και είχε άμεση σχέση με τη διεξαγωγή των Ολυμπιακών Αγώνων. 

Το **Βουλευτήριο** ήταν η έδρα της βουλής των Ηλείων, τα μέλη της οποίας είχαν την ευθύνη για τη διοργάνωση των αγώνων, πιθανότατα και των Ελλανοδικών, των κριτών των αγώνων. Σε αυτό τον χώρο πραγματοποιούνταν και φυλλάσοντο οι καταγραφές των συμμετεχόντων στους αγώνες, οι κληρώσεις των αγωνισμάτων και οι επίσημες ανακοινώσεις με τα ονόματα των συμμετεχόντων και το πρόγραμμα των αγώνων. Εκεί επίσης, εκδικάζονταν τα παραπτώματα και οι ενστάσεις των αθλητών και αποφασίζονταν οι ποινές. Στον ίδιο χώρο βρισκόταν ο βωμός και το άγαλμα του Ορκίου Διός, στον οποίο ορκίζονταν οι αθλητές πριν από την έναρξη των αγώνων.  

## Σύμφωνα με τον Παυσανία

Στις μέρες μας, από το μνημείο σώζονται μόνο τα θεμέλια. Έχουν πραγματοποιηθεί αναστηλωτικές εργασίες μικρής έκτασης και έχουν γίνει δενδροφυτεύσεις γύρω από το μνημείο αλλά και στο χώρο ανάμεσα στις δύο αψιδωτές κατασκευές.

----------------------------

## Έκθεση Φωτογραφιών

File:Olympia - Council house Bouleuterion.jpg| Το Βουλευτήριο  σήμερα.
File:DSC0365 Πινακιδα.jpg| Πινακίδα.
File:Bouleuterion in Olympia 06.jpg| Το Βουλευτήριο σήμερα.
File:Bouleuterion area in Olympia.jpg| Το Βουλευτήριο  σήμερα.
File:20190506 228 olympia.jpg|To Βουλευτήριο σήμερα.
File:Ανοιξιάτικη Αρχαία Ολυμπία.jpg|To Βουλευτήριο σήμερα.(Άνοιξη) 


## Παραπομπές


## Εξωτερικοί σύνδεσμοι

*[''Βουλευτήριο: Φυτώριο ενός πολιτισμού'' από το [Ίδρυμα Μείζονος Ελληνισμού]] 
*το Βουλευτήριο από το panoramio.com
*το Βουλευτήριο όπως αναφέρεται στη ψηφιακή βιβλιοθήκη Perseus του Tuft University

## Βιβλιογραφία
*Νικόλαος Καλτσάς, *Ολυμπία*, Υπουργείο Πολιτισμού Ταμείο Αρχαιολογικών Πόρων και Απαλλοτριώσεων, Αθήνα , 2005.

## Δείτε επίσης
* Το Βουλευτήριο (αρ. 31) στο σχεδιάγραμμα της Αρχαίας Ολυμπίας στα WikimediaCommons

Κατηγορία:Αρχαία Ολυμπία